_:n7068cba04e7d43bc8fb87957285c8819xb0
<http://schema.org/description>
"Darbuka on pokaalikujuline trumm, mida peetakse Lähis-Ida ja Põhja-Aafrika löökpillide kuningaks. Darbukat mängitakse laialdaselt ka Kagu-Aasias, eriti Indoneesias ja Malaisias.\nVanasti valmistati darbukasid savist või puidust, millele oli pingutatud loomanahk. Tänapäeval on enamik darbukasid valmistatud alumiiniumist, vasest või sünteetilistest kiududest, mis on ideaalsed, kuna need ei purune nii kergesti kui savi. Loomanaha asemel kasutatakse peamiselt plastikust kile.\nTürgist pärit darbukad on Egiptuse omadest pisut erineva kujuga, ja Indoneesia omad on omakorda taas natuke teistsugused. Sõna darbuka, mis pärineb pärsia sõnast daraba (lööma), on üks tema laialt levinud nimedest.\nDoumbek või dümbek on samuti laialt levinud nimi, mida kasutatakse eriti just Türgis. See nimetus kirjeldab trummi helisid, mida instrument mängides teeb ning mis kõlavad nagu Dum või Düm ja Tek või Bek.\n\nMärkus: Ära nimeta darbukasid mitte kunagi \"bongodeks\". See on darbuka-maailmas kardinaalne patt."
<https://eksootika.ee/et/pood/tooted/darbuka-39-cm-graveeritud>